130 



hele Træets Liv ere indhyllede i en fint vævet Skede af 

 Svampemycelium, som tildels ved udløbende Traade binder 

 Løvdækkets halvformuldede Rester og Jordens Sandskorn 

 fast til de unge Rødder. Tæt og uden Afbrydelse slutter 

 Svampeskeden fast omkring den unge saftspændte Sugerod. 

 Det er ikke de gamle, udtjente, henvisnende Roddele, Talen 

 her er om, hvilke naturligvis ikke vrages af de altædende 

 Svampehyfer; det er Rodens yngste Delel i deres fulde 

 Livskraft, de, hvorigjennem Næringen fra Jorden optages, 

 som have Svampen til uadskillelig Ledsager og Mellemled 

 ved Vand- og Næringsoptagningen. 



Svampeskeden slutter ikke blot tæt til, den voxer lige- 

 frem sammen med Sugeroden , saa at begge i Forening 

 danne et samarbeidende Hele, et Dobbeltvæsen, som Frank 

 ( 25 1885, S. 129) har givet Navnet: „Mycorhiza" eller 

 „Pilzwurzel", d. v. s. „Svamprod". 



Navnet „Mycorhiza" — eller, som jeg foretrækker at 

 skrive det: Mykorrhiza*) — betegner altsaa den samlede mor- 

 fologiske Enhed af de to forskjellige Væsener, Rod og 

 Svamp, men ikke blot Svampen eller Roden alene: jeg 

 fremhæver dette, fordi Frank's Betegnelse aabenbart er 

 bleven misforstaaet af flere Forfattere, saaledes P enzig 

 96 1885, Mattirolo 79 1887 og Lecomte 69 1887, der have 

 opfattet Udtrykket som Betegnelse for Rodsvampen med 

 dens rhizomorphalignende Hyfestrenge, hvilket er urigtigt. 



Eftersom den fra Jorden optagne Næring først maa 

 passere Svampeskeden, hævder Frank, at Svampen maa 

 have den største Betydning for Rodens Ernæring, og han 

 opfatter Forholdet analogt med Symbiosen hos Laverne. 



Disse, over hvis Livsforhold netop Frank 23 1876 har 



*) Af ixvxrjg, Svamp og §i£a, Rod. Sammenlign Dannelserne [aixqoqqcl^ 

 (Dioskorides) og jzqôqqiÇoç (Theophrast). Tilsvarende pvxÔQQtÇa. 

 Th. Fries 35 1892, S. 6, skriver Ordet ligesom jeg. Skrivemaaden 

 „Svamprod " er bedre end . Svamperod " , da dette Ord fra gammel 

 Tid og endnu stadig med Kette bruges om Svampes Mycelium og 

 Rhizomorpher. 



